વલસાડ માં પણ આ કાર્ડ મેળવવા માટે રાત ના લગભગ ૨:૦૦ વાગ્યા થી લાઈનો લાગે છે અને સવારે જ્યારે નિયત સમયે કાર્ડ આપવાની કામગીરી શરૂ થાય ત્યારે માત્ર ૧૦ જેટલા લાભાર્થીઓ તેનો લાભ લઈ શકે છે , બાકીના ના ધરમ ધક્કા ચાલુ રહે છે. અહીં લાઈન માં અંદાજે ૨૦૦ જેટલા સિનિયર સિટીજનો પોતાનો વારો આવવાની રાહ જોઇને બેઠા હોય છે પરંતુ પોતાનો વારો આવે અને ટાઈમ ઓવર થઈ જાય ત્યારે તે ખુબજ નિરાશ થઈ જાય છે. સત્ય ડે અને સત્ય ડોટકોમ ની ટીમે રૂબરૂ જઈ ઝીરો ગ્રાઉન્ડ થી કરેલા રિપોર્ટિંગ માં આ હકીકત બહાર આવતા જાવબદારો એ જણાવ્યું હતું કે અહીં એકજ કોમ્પ્યુટર અને માણસ થી કામ થાય છે એટલે કે એક લાભાર્થી પાછળ અંદાજે ઓછા માં ઓછો ૨૦ મિનિટ નો સમય લાગતો હોવાથી ૧૦ કાર્ડ તૈયાર થઈ શકતા હોવાની મજબૂરી વ્યક્ત કરી હતી, સ્થળ પર આરોગ્ય વિભાગ ના જવાબદર ઓફિસરે જણાવ્યું કે અમે ઉપર આ અંગે ૩ વાર રજૂઆતો કરી ચુક્યા છે અને સિસ્ટમ તથા વધુ ઇન્ફસ્ટ્રક્ચર માટે વાત કરી છે જે આવતા સ્થિતિ સુધરે તેમ છે અને તે માટે ના પ્રયાસો ચાલુ હોવાનું ઉમેર્યું હતુ.